หนูมีอะไรกับแฟน วันที่ 29 เมษายน 62 หลังจากนั้น เดือน พฤษภาคม มิถุนายน กรกฎาคม ประจำเดือน มาปกติ แต่เดือนสิงหาคม ประจำเดือนยังไม่มา จะท้องไหมคะ
สวัสดีค่ะ หากประจำเดือนได้มาแล้วในเดือน พ.ค. มิ.ย. และ ก.ค. โดยมาตามเวลาปกติ ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 29 เม.ย. ค่ะ ดังนั้น การที่ประจำเดือนในเดือน ส.ค. ยังไม่มา จึงเกิดจากสาเหตุอื่นๆ เช่น ความเครียด ทำงานหนัก ออกกำลังกายมากไป พักผ่อนน้อย อดนอน นอนดึกอดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นแนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น